open-index/open-wikipedia-markdown huggingface dataset:
Ronald Hamowy

**Ronald Hamowy**, nado en Shanghai en 1937 e finado o 8 de setembro de 2012, foi un académico, coñecido principalmente polas súas achegas ó pensamento político e social.

Hamowy naceu en Shanghai, a China. A súa familia era xudía, o seu pai era de Siria e a súa nai era de Exipto. No momento da súa morte, el era profesor emérito de Historia Intelectual da Universidade de Alberta, en Edmonton, Canadá. Hamowy asociouse estreitamente coa ideoloxía política do liberalismo e os seus escritos e bolsa especial dando énfase na liberdade individual e os límites da acción do Estado nunha sociedade libre. El está asociado cun número de prominentes organizacións libertarias estadounidenses, e estaba estreitamente asociado co seu vello amigo e líder estadounidense libertario Murray Rothbard (1926-1995) a partir de mediados da década de 1950 até a morte de Rothbard en 1995.

## Notas
Griselda Pollock

**Griselda Pollock**, nada en Bloemfontein o 11 de marzo de 1949, é unha teórica das artes visuais, analista cultural e historiadora da arte británica especialista en estudos feministas poscoloniais. Dedicou parte da súa obra ó estudo da relación entre a muller e a arte. É coñecida pola súa innovación teórica e metodolóxica, combinada con lecturas de arte histórica e contemporánea, cine e teoría cultural. Dende 1977, Pollock foi unha das estudosas máis influentes da arte moderna, de vangarda, arte posmoderna e arte contemporánea. Tamén exerceu grande influencia na teoría feminista, a historia da arte feminista e os estudos de xénero.

## Traxectoria 
Naceu en Suráfrica e trasladouse coa súa familia ó Canadá, onde pasou a súa adolescencia. Posteriormente trasladouse a Gran Bretaña onde estudou Historia Moderna na Universidade de Oxford (1967-1970) e Historia da arte Europea no *Courtauld Institute of Art* (1970-72). Recibiu o seu doutoramento en 1980 cun estudo sobre Vincent van Gogh e a pintura dos Países Baixos: unha lectura das súas nocións do moderno. Despois de ensinar nas Universidades de Reading e Manchester ingresou na Universidade de Leeds en 1977 como profesora de Historia da arte e Cine e foi nomeada Catedrática de Historias Sociais e Críticas da arte en 1990. En 2001 converteuse en Directora do Centro de Análise Cultural, Teoría e Historia na Universidade de Leeds, onde é Profesora de Historias Sociais e Críticas da arte. En 2017, Griselda Pollock celebrou 40 anos de docencia na Escola de Belas Artes, Historia da arte e Estudos Culturais na Universidade de Leeds.

## Notas
Wendy McElroy

**Wendy McElroy**, nada en 1951, é unha autora, investigadora e conferencista canadense. Salienta pola súa defensa do anarquismo individualista de filiación libertaria e do feminismo individualista, sendo tamén unha recoñecida investigadora das raíces históricas de ámbalas dúas correntes de pensamento.

Xunto con Carl Watner e George H. Smith fundou a revista *The Voluntarist* en 1982, a cal propuxo unha corrente de filosofía política chamada voluntarismo. É investigadora asociada do Independent Institute e colaboradora para Fox News Fox News e LewRockwell.com.

## Teoría política 
### Sexo-positiva 
Entre as feministas, distínguese a si mesma como «sexo-positiva»: defendendo a dispoñibilidade da pornografía, afirmando que a mesma é un recoñecemento social da sexualidade feminina, e condenando as campañas feministas antipornografía. Tamén criticou as leis contra o acoso sexual que criminalizan a atracción sexual ó depender da sensibilidade de quen sente acosado sen un criterio sólido.

O seu traballo teórico esténdese cara á crítica xeral do feminismo de perspectiva de xénero e a discriminación positiva, indicando que a súa aplicación prexudica a liberdade de elixir das mulleres. McElroy sostén que é preciso retomar antigas correntes feministas que se baseaban na promoción dos dereitos individuais.

### Masculinismo 
En concordancia co anterior, McElroy sostén unha defensa —que ela chama "feminista"— dos dereitos masculinos. Aduce que dentro do movemento de mulleres xurdiron dúas tendencias, unha libertaria e a outra ideolóxica ou "de xénero". Sinala que esta última predominou nas organizacións máis relevantes do feminismo, como a *National Organization for Women*, ante as dificultades e fracasos do feminismo tradicional para acadar a igualdade de mulleres e homes, levando un discurso de corte revanchista e misándrico contra os homes, conseguindo que as leis de familia e laborais que favorecen a muller, á vez, impliquen un trato inxusto para os homes.

## Notas
Kifli

[miniatura|250px|Kifli feito con [fariña de espelta.]]
O ***kifli*** ou ***kipferl*** é un bolo ou pan tradicional de Europa do Leste. É habitual na gastronomía autríaca, húngara, checa (*rohlík*),  eslovaca (*rožok*) e serbia (kifla). Ten forma de media lúa e pode ser salgado ou doce, incluíndo neste caso leite.

## Elaboración 
O *kifli* elabórase cortando lascas de masa de fariña branda con forma de cuñas triangulares, e enrolándoas para obter unha peza con forma de media lúa, que entón é enfornada (permitindo que a masa medre).

## Salgado 
Os rolos de masa déixanse tal cal, ou se lles aplica un baño de ovo e se espolvorea con semente de papoula ou carvea, a miúdo mesturada con sal gordo.

O *kifli* tómase só ou para almorzar, nese caso adoita cortarse lonxitudinalmente, untarse con manteiga e comerse con friames, queixos ou marmelada, mel e unha cunca de café, chocolate quente ou leite.

## Doce 
A variante doce do *kifli* é unha galleta de menor tamaño cuxa masa contén a miúdo vainilla (chamándose entón vaníliás kifli). As cuñas de masa enrólanse arredor dun recheo doce de froitos secos, habitualmente noces (*diós kifli*), semente de papoula (*mákos kifli*) ou *lekvar* (*lekváros kifli*), un tipo de marmelada normalmente de figos ou albaricoque, con ou sen pasas. Tralo enfornado, adoitan esparexerse cun pouco de azucre glas ou canela. Alternativamente, poden cubrirse con chocolate.

## Notas
Alison Assiter

**Alison Assiter**, nada o 23 de outubro de 1949, é unha académica das ciencias sociais e profesora de teoría feminista na Universidade de West of England.

## Educación 
Assiter conseguiu o seu grao na Universidade de Bristol, o seu B.Phil. en Oxford,

## Obra 
### Libros 
* 
* 
* 
* 
* 
* 
* 
* 
* 
* 

### Artigos de revista 
* 
* 
* 
* 
* 
* 

### Artigos 
*  Consultado o 15 de xullo de 2013.

## Notas 
## Véxase tamén 
### Ligazóns externas 
* Páxina oficial
Lobby Europeo de Mulleres

O **Lobby Europeo de Mulleres** (LEM, EWL nas súas siglas en inglés ''European Women's Lobby'') é unha ONG que traballa para promover os dereitos das mulleres e a igualdade entre mulleres e homes, que foi fundada en 1990. É a meirande organización de coordinación das asociacións de mulleres da Unión Europea (UE). En novembro de 2009, a membresía do LEM estendeuse ás organizacións dos 27 estados membros da UE e dos tres países candidatos, así como ós 21 organismos de eido europeo, o que representa un total de máis de 2.500 organizacións.

Cunha Secretaría con base en Bruxelas (Bélxica), o LEM é unha das meirandes ONGs a nivel europeo, e traballa estreitamente con institucións europeas e organizacións da sociedade civil. A nivel internacional, o LEM ten status consultivo no Consello de Europa e no Consello Económico e Social das Nacións Unidas, e participa regularmente nas actividades da Comisión da Condición Xurídica e Social da Muller das Nacións Unidas (CSW).

A misión do LEM é traballar pola promoción e o respecto dos dereitos humanos das mulleres, apoiando a diversidade entre as mulleres e a igualdade entre mulleres e homes, e alertando de posibles retrocesos en dereitos.

## Notas 
## Véxase tamén 
### Ligazóns externas 
* Páxina oficial
Stanford Encyclopedia of Philosophy

[miniatura|"The Stanford Encyclopedia of Philosophy: Issues Faced by Academic Reference Works That May Be of Interest to Wikipedians" por [Edward N. Zalta. Wikimanía 2015, Cidade de México.]]
A **Enciclopedia de filosofía de Stanford** (SEP) é unha enciclopedia de libre acceso en liña mantida pola Universidade Stanford. A enciclopedia desenvolveuse inicialmente con fondos públicos do NEH e do NSF. Un plan de recollida de fondos a longo prazo co fin de asegurar o libre acceso á enciclopedia está apoiado a nivel mundial por varias universidades e consorcios de bibliotecas. Ditas institucións contribúen baixo un plan formulado polo SEP en colaboración coa Scholarly Publishing and Academic Resources Coalition (SPARC), a International Coalition of Library Consortia (ICOLC) e a Southeastern Library Network (SOLINET), con fondos equiparados pola NEH.

Cada entrada é escrita e mantida por un experto no tema, incluíndo a profesores de máis de 65 Institucións académicas arredor do mundo. Ademais da súa condición en liña, a enciclopedia utiliza o enfoque académico tradicional da maior parte de enciclopedias e revistas académicas para lograr estándares de calidade por medio de:

* Autores especialistas seleccionados por un editor ou un comité editorial, o cal é competente (aínda que non necesariamente sexa especialista) no tema tratado pola enciclopedia; e
* O mecanismo de revisión por pares.

A enciclopedia foi creada en 1995 por Edward N. Zalta co fin explícito de achegar unha enciclopedia dinámica actualizada regularmente, e que desta forma non permaneza datada á maneira das enciclopedias impresas. A concepción da enciclopedia permite a presenza de artigos rivais para un único tema de modo que se reflictan os desacordos razoados entre académicos.

## Véxase tamén 
### Ligazóns externas 
* Páxina principal da *Stanford Encyclopedia of Philosophy*
When God Was a Woman

***When God Was a Woman*** é un libro de 1976 escrito pola escultora e historiadora da arte Merlin Stone. Baseándose no traballo de Margaret Murray e Robert Graves, Stone popularizou o matriarcado prehistórico e das civilizacións antigas pagás, describindo as sociedades antigas, abranguendo o Antigo Exipto, como paraísos matriarcais destruídos polo patriarcalismo indoeuropeo. Ela conclúe que os hebreos, por mor do patriarcalismo que os caracteriza "deben ter sido indoeuropeos", practicando misoxinia e odio á adoración da Deusa nai na sociedade israelita, a cal conecta co posterior desenvolvemento do cristianismo.

## Traducións 
Foi publicado no Reino Unido baixo o título ''The Paradise Papers: The Suppression of Women's Rites*. Foi traducido ó francés como *Quand Dieu était femme'' (SCE-Services Complets d'Edition, Québec, Canadá) en 1978, ó neerlandés como *Eens was God als Vrouw belichaamd – De onderdrukking van de riten van de vrouw* en 1979, ó alemán como *Als Gott eine Frau war* en 1989 e ó italiano como *Quando Dio era una donna* en 2011.

## Véxase tamén 
### Bibliografía 
* Philip G. Davis, *Goddess Unmasked*, Spence Publishing, Nova York, 1998. ; review: R. Sheaffer, Skeptical Inquirer (1999)https://web.archive.org/web/20080227014704/http://www.encyclopedia.com/doc/1G1-54600098.html
Ramona Maneiro

**Ramona Maneiro Castro**, nada na Pobra do Caramiñal en 1961, é unha activista a prol da morte digna e a eutanasia.

## Traxectoria 
Ramona Maneiro saltou á fama debido á súa relación sentimental con Ramón Sampedro, un mariño e escritor galego, tetrapléxico desde os 25 anos. Debido á súa situación e tras anos de vivir prostrado nunha cama, Sampedro decidiu acabar coa súa vida. Para poder suicidarse necesitaba axuda e asistencia, xa que a súa condición de tetrapléxico lle impedía facelo en por si. Mais isto podería carrexar problemas legais aos seus asistentes, xa que poderían incorrer en delito segundo a lexislación vixente española. Para solucionalo e dar a coñecer o seu problema, Sampedro desenvolveu unha intensa actividade a favor da eutanasia, tanto a través dos medios de comunicación como xudicialmente.

Na súa longa loita polo dereito a unha morte digna, Sampedro estivo apoiado por diferentes colectivos favorábeis á despenalización de eutanasia. Finalmente, Ramón morreu na súa casa de Boiro o 12 de xaneiro de 1998 por envelenamento de cianuro potásico, axudado pola súa amiga Ramona Maneiro. Esta foi detida días despois, mais non foi xulgada por falta de probas.

### Autoinculpación 
Sete anos despois, unha vez que o delito prescribiu, Ramona admitiu en televisión facilitarlle a Ramón o acceso ao veleno que lle causou a morte e gravar o vídeo onde este pronunciu as súas últimas palabras. Tras as súas declaracións, o fiscal pediu reabrir o caso de Ramón Sampedro.

### Prescribe o delito de Ramona Maneiro 
Segundo o portavoz do Consello Xeral do Poder Xudicial (CGPJ), Enrique López, as confesións de Maneiro puideron derivar nunha investigación, e mesmo ser axuizada, mais «en ningún caso condenada».

### Polémica coa familia de Ramón Sampedro 
A familia de Sampedro sempre estivo en contra da decisión deste de pór fin á súa vida. Tamén acusou a Ramona Maneiro de asasinato.
## Obras que recollen os acontecementos 
### Películas 
*En 2001 Roberto Bodegas levou ao cine a historia de Ramón co filme para televisión *Condenado a vivir*, protagonizada por Ernesto Chao que daba vida a Ramón Sampedro.
*En 2004 Alejandro Amenábar levou ao cine a historia de Ramón coa película *Mar adentro*, protagonizada por Javier Bardem que daba vida a Ramón Sampedro. A película foi encomiada por público e crítica e recibiu varios premios, entre eles o Premios Óscar á mellor película estranxeira e 14 premios Goya.

### Libros 
* Ramón Sampedro, *Cartas desde el infierno* Ed. Planeta. 1996
* Ramona Maneiro, *Querido Ramón. Un testimonio de amor*, Ed. Temas de Hoy (Planeta). 2005

## Notas 
## Véxase tamén 
### Outros attigos
* Eutanasia
* Ramón Sampedro
* *Mar adentro*
* Dereito a morrer

### Ligazóns externas 
* Entrevista a Ramona Maneiro.
* *Encuentros digitales.* Os lectores de *El Mundo* pregúntanlle a Ramona Maneiro.
* Entrevista no programa de Ana Rosa Quintana. Varios vídeos.
* Conversación con Ramona Maneiro, vídeo en Youtube.
* Dereito a Morrer Dignamente.
Anais de Tigernach

Os ***Anais de Tigernach*** (abrev. **AT**) é unha crónica, probabelmente orixinaria de Clonmacnoise, Irlanda. A linguaxe é unha mestura de latín e irlandés antigo e medio.

Moitos dos rexistros prehistóricos proveñen do manuscrito do século XII, Rawlinson B 502. Porén, a real importancia da crónica refírese ós períodos de 489-766, 973-1003 e 1018-1178.

## Notas 
## Véxase tamén 
### Bibliografía 
* 
*
Río Forth

O **río Forth** (en gaélico escocés: *Uisge For* ou tamén *Abhainn Dhubh*, que significa *augas negras*), é un curto río costeiro da vertente do mar do Norte do Reino Unido que discorre integramente por Escocia. Nace no lago Ard no val de Trossachs, a uns 30&nbsp;km ó oeste da cidade de Stirling. Corre en dirección leste cruzando a localidade de Aberfoyle. Pouco despois recibe as augas dos ríos Duchray e Kelty e entra na zona pantanosa coñecida como Flanders Moss, onde recibe os ríos Teith e Allan antes de atravesar a cidade de Stirling. Nesa cidade o río ensancha e empeza a estar afectado as mareas do próximo mar. Cruza as localidades de Cambus, onde recibe ao río Devon, Alloa, Fallin e Airth. Ó chegar á localidade de Kinkardine, o río ensancha e ábrese o estuario de Forth.

Durante a Idade Media, o río era navegable até Stirling. Porén, no presente é moi raro o tráfico fluvial máis aló de Kinkardine, debido á colmatación do leito do río e o aumento do tamaño das embarcacións.

Até a apertura de modernas pontes nos séculos XIX e XX, o lugar máis ó leste no que o ancho do río permitía cruzalo era Stirling, onde existiu unha ponte dende o século XIII. Sobre devandita ponte tivo lugar a Batalla da ponte de Stirling en 1297 na que as forzas escocesas de Andrew de Moray e William Wallace derrotaron ás tropas inglesas enviadas por Eduardo I de Inglaterra dentro do contexto das Guerras de independencia de Escocia.

## Véxase tamén 
### Ligazóns externas 
*Scottish Parliament: Forth Crossing Bill Committee Report , marzo de 2010.
*River Forth Crossing: House of Commons debates, 18 de maio de 2009.
Sartego de St Andrews

O **sartego de St Andrews** é un monumento picto que data da segunda metade do século VIII. Este sartego foi descuberto a comezos de 1833 durante as escavacións da catedral de St Andrews, pero non foi até 1922 que os compoñentes superviventes foron reunidos. O sartego atópase exposto no museo da Catedral, en St Andrews, Escocia, preto do lugar da descuberta.

## Opinión histórica 
Os historiadores difiren sobre quen podería estar enterrado no sartego. Malia que se cre foi encargado polo rei picto Óengus I, un cristián que morreu en 761, non está claro se realmente contiña o seu corpo, polo seu predecesor, Nechtan mac Der-Ilei, ou por outra figura posterior.

## Notas 
## Véxase tamén 
### Bibliografía 
* Charles Edwards, T.M., "'The Continuation of Bede', s.a. 750: high-kings of Tara and 'Bretwaldas'" in Smyth (ed.), *Seanchas*, pp.&nbsp;137–46.
* Foster, Sally M. (ed.), *The St Andrews Sarcophagus: A Pictish Masterpiece and its International Connections.* Dublin: Four Courts Press, 1998. 
* Foster Sally M.(2016) Expiscation! Disentangling the later biography of the St Andrews Sarcpohagus (Forthcoming). In: Hunter F, Sheridan A (ed.). Ancient Lives: Object, People and Place in Early Scotland. Essays for David V Clarke on his 70th birthday, Leiden: Sidestone Press, pp.&nbsp;165–186.
* Henderson, George & Henderson, Isabel, *The Art of the Picts: Sculpture and Metalwork in Early Medieval Scotland.* Londres: Thames & Hudson, 2004. 
* Smyth, Alfred P. (ed.), *Seanchas: Studies in Early Medieval Irish Archaeology, History and Literature in Honour of Francis J. Byrne.* Dublin: Four Courts Press, 2000.
Duke University Press

**Duke University Press** é unha editorial académica de libros e revistas e un departamento da Universidade Duke; publica arredor de 120 libros ó ano e máis de 40 revistas académicas, así como cinco coleccións electrónicas. As súas publicacións atópanse principalmente dentro da área de humanidades e ciencias sociais, pero tamén é coñecida polas súas revistas de matemáticas.
A editorial foi fundada como **Trinity College Press** e William T. Laprade foi o seu primeiro director de 1922 a 1926. Despois dunha reestruturación e expansión, o nome cambiouse a Duke University Press en 1926 e William K. Boyd foi nomeado director.

## Acceso aberto 
Duke é unha das trece editoriais que participan no programa piloto Knowledge Unlatched (Abrir as portas ó coñecemento), un consorcio global de bibliotecas dirixido a conseguir un fondo de libros de acceso aberto. Dukeachegou catro libros para a colección do programa piloto.

## Notas
Skellefteå

**Skellefteå** é unha cidade sueca no condado de Västerbotten e é a capital do municipio de Skellefteå. No ano 2017 tiña 72 723 habitantes.

Skellefteå é unha cidade industrial histórica, sendo a minería, principalmente a do ouro, unha das industrias máis importantes. Politicamente é un importante bastión do Partido Socialdemócrata Sueco. A cidade é moi coñecida polo seu equipo de xoquei sobre xeo, o Skellefteå AIK, que xoga na principal división do país gañando o título en varias ocasións.

A cidade fundouse no ano 1845 e medrou principalmente durante as décadas de 1950 e 1960 ata case alcanzar o seu tamaño actual. É a segunda cidade máis grande de Västerbotten tras Umeå e atópase a medio camiño entre esta e Luleå, a uns 15 quilómetros da costa do golfo de Botnia.

## Notas 
## Véxase tamén 
### Ligazóns externas 
* Web oficial de Skellefteå
Casa de Óengus

A **Casa de Óengus** é unha dinastía proposta que puido ter gobernado como reis dos pictos, así como señores de Dalriada e posiblemente de todo o norte de Gran Bretaña, durante aproximadamente un século, dende a década de 730 até a de 830. O seu primeiro dirixente na terra dos pictos foi o rei Óengus I, que pode ser a figura representada no sartego de St Andrews.

## Monarcas 
* Óengus I, finado en 761.
* Bridei V
* Casa de Óengus, finado en 782.
* Drest VIII
* Causantín mac Fergusa, finado en 820.
* Óengus II, finado en 834.
* Drest IX, finado en 836 ou 837.
* Eóganan mac Óengusa, finado en 839.

Outro membro desta familia puido ser Domnall mac Caustantín, un posible rei de Dál Riata.

## Notas
Eskilstuna

**Eskilstuna** é unha cidade sueca que se atopa no condado de Södermanland e é a capital do municipio de Eskilstuna. No ano 2017 a cidade tiña 104 709 habitantes. Eskilstuna ten unha gran poboación sueco-finesa, sendo a terceira cidade do país con maior número. A localidade está atravesada polo río Eskilstunaån, que conecta o lago Hjälmaren e o lago Mälaren.

## Historia 
A historia de Eskilstuna remóntase a antes da Idade Media, cando o monxe inglés Eskil de Tuna fixo de "Tuna" a súa base e diocese da costa sur do lago Mälaren. San Eskil foi lapidado ata a morte polos viquingos pagáns da cidade veciña de Strängnäs, a 30 quilómetros ao leste de Eskilstuna, intentando convertelos ao cristianismo. San Eskil foi enterrado na igrexa do seu mosteiro en Tuna. Posteriormente a cidade de Strängnäs foi cristianizada e outorgóuselle o privilexio de converterse na diocese do sur do Mälaren. Máis adiante "Eskil" engadíuse á palabra "Tuna". Porén, a cidade de Eskilstuna non recibiu privilexios municipais debido á súa proximidade á cidae medieval de Torshälla. O mosteiro de San Eskil foi completamente destruído polo rei sueco Gustav Vasa durante a Reforma protestante e foi substituído polo castelo real de Eskilstunahus.

Os seus primeiros prvilexios de cidade foron outorgados en 1659 e os seus límites incluían Tunafors e a nova cidade de Karl Gustavs Stad, situada na parte occidental do río. Karl Gustavs Stad construíuse ao redor das forxas de ferro do mestre ferreiro Reinhold Rademacher, animada polo rei Carlos X Gustavo de Suecia. Os primeiros produtos das forxas foron pequenas armas e artillaría.

Karl Gustavs Stad foi unha cidade libre dende 1771, onde os fabricantes e artesáns podían establecer talleres e fabricas libres de impostos. A cidade fusionouse co resto de Eskilstuna en 1879.

Eskilstuna tivo un gran crecemento durante a Revolución Industrial e converteuse nunha das cidades industriais máis importantes de Suecia, gañando o alcume de *Stålstaden* ("A cidade do aceiro"). Ademais de armas de fogo, a cidade tamén fabricaba cubertos, tesoiras chaves, ferramentas e instrumentos de precisión. Como tributo á industria do aceiro incluíuse a figura dun traballador no escudo de armas da cidade.

## Notas 
## Véxase tamén 
### Ligazóns externas 
* Web oficial de Eskilstuna
El Ideal (Lugo)

***El Ideal*** foi un periódico editado en Lugo en 1917.
## Historia e características 
Semanario infantil escrito por alumnos do Instituto de Lugo, apareceu o 23 de xullo de 1917. Dirixido por Juan Antonio Correa Calderón, entre os seus redactores figuraban Manuel Pardo Pardo e José Varela Montes. O administrador era Jesús Tapia Noguera.

## Notas
Selección de fútbol de Arabia Saudita

A **selección de fútbol de Arabia Saudita** (en árabe: منتخب المملكة العربية السعودية لكرة القدم‎) é o equipo representativo de Arabia Saudita nas competicións oficiais de fútbol. A súa organización está a cargo da Federación de Fútbol de Arabia Saudita, pertencente á Confederación Asiática de Fútbol (AFC).

Pódese dicir que é un dos equipos máis fortes de Asia, xa que gañou en tres ocasións a Copa Asiática. O seu país organizara a primeira Copa FIFA Confederacións en 1992. Chegou a ser subcampión perdendo coa Arxentina. A súa mellor actuación internacional tívoa na Copa Mundial de Fútbol de 1994 ó clasificar a oitavos de final, sendo até agora o único país árabe asiático en chegar a esa instancia e xunto a Marrocos e Alxeria, dos árabes en xeral. Porén, nas edicións posteriores caeu nas primeiras roldas como na Copa Mundial de Fútbol de 2002 que no seu partido inaugural, caeu 0:8 con Alemaña.
Andreas Granqvist

**Andreas Granqvist**, nado o 16 de abril de 1985 en Helsingborg, é un futbolista sueco con contrato co FK Krasnodar ata o verán de 2018. O 28 de xaneiro de 2018 asinou por tres anos dende o verán co Helsingborgs IF.

## Traxectoria 
Nado na localidade de Påarps no concello de Helsingborg, Granqvist comezou a xogar ao fútbol no equipo local, o Påarps GIF. En 1999 entrou nas categorías xuvenís do Helsingborgs IF e en 2004 debutou co primeiro equipo, chegando a ser capitán. Entre xaneiro de 2007 e marzo de 2008 xogou co Wigan Athletic F.C. na Premier League. Xogou 14 partidos dende o inicio da tempada, mais o equipo cedeuno ao Helsingborgs IF en marzo de 2008 ata a fin da tempada inglesa en xuño, e entrou na selección sueca para a Eurocopa de 2008.

En xullo dese ano, adquiriuno o club neerlandés do FC Groningen, xogou regularmente como titular e en 2009 tanto *Voetbal International* como *Goal Com* seleccionárono dentro do equipo do ano con altas puntuacións. En agosto do 2011 mercouno o Genoa CFC e despois de dous anos en Xénova, foi un dos xogadores titulars do club e un dos favoritos dos seareiros locaiss. En 2013 marchou ao equipo ruso do FK Krasnodar. Granqvist recibiu o balón de ouro no ano 2017. O 28 de xaneiro de 2018 presentouse como nova fichaxe do Helsingborgs IF.

### Selección nacional 
Granqvist debutou coa selección nacional o 23 de xaneiro de 2006. Seleccionado para a Eurocopa de 2008, non chegou a saír ao campo. O seu primeiro gol marcouno contra San Marino o 7 de setembro de 2010, despois de saír ao campo tras a expulsión de Olof Mellberg. O 18 de xuño de 2018 na súa estrea do Mundial de Rusia, e xogando contra Corea do Sur deulle a vitoria ao seu equipo ao marcar un penalti, rematando o partido 1-0 a favor de Suecia.

## Notas
Teodoro Botino Castro

**Teodoro Botino Castro**, nado en Viveiro en 1834 e finado en 1894, foi un impresor e xornalista galego.

## Traxectoria 
Fillo dun italiano dos exércitos de Napoleón que desertou en Viveiro. Dono dun obradoiro de tipografía dende 1877, en 1888 fundou o semanario *El Eco de Vivero* con capital do seu amigo Severiano López Tojo.

## Notas
Greenalia

**Greenalia** é unha empresa galega con sede na cidade da Coruña adicada á produción enerxética, xestión forestal e servizos.

## Historia
En 2017 iniciou a construción dunha planta de xeración enerxética por biomasa en Curtis, no Polígono industrial Curtis-Teixeiro cun investimento de máis de 100 millóns de euros nunha parcela de 100 mil metros cadrados.

En 2018 rexeitou unha oferta de Ence para mercar a súa planta de Teixeiro en construción.

## Empresas do grupo
* García Forestal, xestión de montes
* Biomasa Forestal, Pena Porreira, As Pontes de García Rodríguez
* Greenalia Logistics
* Greenalia Woodchips, Sigüeiro (Oroso)
* Greenalia Curtis, 50 Mw entrada en funcionamento en 2020

## Notas
Florence Rush

**Florence Rush**, nada o 23 de xaneiro de 1918 e finada o 9 de decembro de 2008, foi unha activista, teórica feminista e traballadora social estadounidense. É coñecida por introducir a teoría The Freudian Coverup na súa presentación "The Sexual Abuse of Children: A Feminist Point of View" sobre o abuso sexual infantil e o incesto en abril de 1971, na conferencia sobre violación da New York Radical Feminists (NYRF). O obxectivo de Rush naquela época era desafiar as teorías freudianas dos nenos como sedutores de adultos e non como vítimas de explotación sexual dos adultos.

## Notas
Svealand

**Svealand** ou (raramente ou historicamente) **Suecia verdadeira** é a rexión central histórica de Suecia. Está situada no centro sur do país e é unha das súas tres grandes rexións históricas, limitando ao norte con Norrland e ao sur con Götaland. Os profundos bosques de Tiveden, Tylöskog e Kolmården separaban Svealand de Götaland. Historicamente os seus habitantes eran chamados *Svear*.

Svealand está composta da rexión capital de Mälardalen no leste, Roslagen no nordés, o antigo distrito mineiro de Bergslagen no centro e Dalarna e Värmland no oeste.

O antigo nome de Sueia en sueco, *Svea rike* (en ortografía moderna: *Sverige*) ou o "reino dos suecos", orixinalmente só se refería a Svealand. A forma en antigo nórdico é *Svíþjóð*. A medida que os dominios dos reis suecos foron medrando, o nome Svealand comezou a usarse para separar o territorio orixinal do novo.

## Provincias 
Svealand estaba formada polas seguintes seis provincias:

Estocolmo, a capital sueca, está situada tanto en Uppland como en Södermanland, e na rúa Västerlånggatan, na cidade vella (*Gamla stan*), atópase unha pedra que limitaba ámbalas dúas provincias.
Malax

**Malax** (en finés *Maalahti*) é un municipio de Finlandia situado na rexión de Ostrobotnia. En 2017 a súa poboación era de 5.478 habitantes. A superficie do termo municipal é de 1.954,94 km2, dos cales 1.429,12&nbsp;km2 son auga. O concello ten unha  densidade de poboación de 10,50 hab./km².

Limita cos municipios de Korsholm, Korsnäs, Laihia, Närpes e Kurikka, este último na rexión de Ostrobotnia do Sur.

O concello é bilingüe con maioría de falantes de sueco e minoría finesa.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Malax
Atlas B

**Atlas B**, tamén coñecido co código **XSM-65B**, foi un mísil balístico intercontinental de proba pertencente á familia de foguetes Atlas, formada en primeiro lugar por mísiles e máis tarde por foguetes espaciais.

## Características 
O Atlas B foi un modelo de probas, sucesor do Atlas A, que non levaba oxiva funcional. Voou nove veces, con tres fallos, e deu lugar ao primeiro ICBM (mísil balístico intercontinental) despregado nos Estados Unidos. Co tempo o foguete evolucionaría para dar lugar a unha familia de lanzadores espaciais. Foi o primeiro membro da familia en usar un motor exectable e un motor de sustentación no que se deu en chamar un foguete "de etapa e media". Podía levar unha carga de 70&nbsp;kg a unha altura de 185&nbsp;km.

## Historial de lanzamentos 
## Notas 
## Véxase tamén 
### Outros artigos 
*Atlas
*Atlas A
*Atlas C
*Atlas D
*Atlas E
*Atlas F
Burghaun

**Burghaun** é un concello alemán situado no distrito de Fulda, no estado federado de Hessen. A súa poboación estimada a finais de 2017 era de 6379 habitantes.

Atópase situado ao leste do estado, cerca das fronteiras cos estados de Turinxia e Baviera, na zona do macizo do Rhön.

## Notas 
## Véxase tamén 
### Ligazóns externas 
* Páxina oficial de Burghaun
Michael Kimmel

**Michael Scott Kimmel**, nado o 26 de febreiro de 1951, é un sociólogo especializado en estudos de xénero. É profesor de socioloxía de Universidade de Stony Brook, no Estado de Nova York e foi fundador e editor da revista académica *Men and Masculinities*. Kimmel é voceiro da National Organization for Men Against Sexism (NOMAS) e considérase a si mesmo feminista. En 2013, fundou o Centro para o estudo do home e a masculinidade na Universidade de Stony Brook, onde é director executivo.

## Notas
Fortriu

miniatura|dereita|Localización aproximada de Fortriu.
**Fortriu** ou **Reino de Fortriu** é o nome co que os historiadores se refiren ó antigo reino dos pictos, e a miúdo emprégase para designar ós pictos en xeral. Atopábase con toda probabilidade arredor de Moray e ó leste do Condado de Ross, no norte de Escocia, aínda que tradicionalmente situouse arredor de Strathearn, no Central Belt.

A palabra mesma de "Fortriu" é unha reconstrución moderna. É o hipotético caso nominativo en irlandés antigo do caso xenitivo ou dativo Fortrenn e *Fortrinn.* A forma picta reconstruída debía ser *Uerturio*, e de feito dúas das principais tribos pictas eran denominadas polos romanos *Uerturiones.* O cambio na inicial debeu producirse debido a que os falantes de linguas goidélicas transforman as Ou/V, *W* ou *Gw* das linguas britónicas en F (como no caso do gaélico escocés *Fionn*, do mesma orixe que o galés *Gwyn*, "branco").

Tradicionalmente, críase que o reino de Fortriu debía estar no centro de Escocia, con capital quizais en Strathearn, até o punto de que a comunidade académica considerábao algo comunmente aceptado. Porén, novas investigacións levadas a cabo polo historiador Alex Woolf parecen eliminar devandito consenso, e mesmo a idea mesma da localización de Fortriu. Como apunta Woolf, a única base para a antiga localización de Fortriu era unha batalla preto de Strathearn na que os "homes de Fortriu" tomaran parte. Este argumento era feble por dous motivos: en primeiro lugar, existen dous Strathearn, un no norte e outro no sur de Escocia; ademais, nada impide que os "homes de Fortriu" estivesen guerreando lonxe do seu propio territorio. Máis aínda, unha enumeración de pobos incluída na Crónica anglosaxoa deixa ben claro que Fortriu situábase ó norte do Mounth (é dicir, dos Montes Grampianos), na área visitada por San Columba. A *Profecía de Berchán* tamén sinala de que o rei Dub de Escocia morreu na "Chaira de Fortriu". Outra fonte, a *Crónica dos reis de Alba*, dinos que devandito rei morreu en Forres, unha poboación de Moray. Ademais, certas adicións á *Crónica de Melrose* confirman que Dubh morreu a mans dos homes de Moray, en Forres.

## Véxase tamén 
### Bibliografía 
* Anderson, Alan Orr, *Early Sources of Scottish History: AD 500-1286*, 2 Vols, (Edimburgo, 1922)
* Hudson, Benjamin T., Kings of Celtic Scotland, (Westport, 1994)
* Watson, W. J., *History of the Celtic Place-Names of Scotland*, (Edimburgo, 1926).
* Woolf, Alex, "Dun Nechtain, Fortriu and the Geography of the Picts", *Scottish Historical Review* 85(2006),182-201.
Robin Truth Goodman

**Robin Truth Goodman**, nada en 1966, é unha profesora de literatura da Universidade Estatal de Florida. É unha estudos dos estudosos poscoloniais, e está especializada nos temas da pedagoxía crítica, do feminismo e a teoría poscolonial.

## Notas 
## Véxase tamén 
### Bibliografía 
* 
* 

### Ligazóns externas 
* Curriculum vitae 
* Faculty webpage
Gran Premio de España de 1997

O **Gran Premio de España de 1997** foi unha carreira de motor de Fórmula Un celebrada o 25 de maio de 1997 no Circuíto de Cataluña, Barcelona. Foi a sexta carreira da tempada de Fórmula Un de . Este Gran Premio de España é lembrado pola grande actuación de Olivier Panis, que partiu do 12º posto na grella e terminou 2º recortando distancia co líder Jacques Villeneuve de 1´5 a 2 segundos por volta ao final da carreira.

## Resumo da carreira 
Michael Schumacher tivo un bo comezo. Empezou 7º, terminou a primeira volta na segunda posición e desafiou a Villeneuve que lideraba no Williams. Con todo, Schumacher, no Ferrari, non alcanzou ao líder e comezaba a alonxarse do resto dos  coches. Na 13ª volta, a diferenza con Villeneuve era de aproximadamente 20 segundos e un tren de coches composto por David Coulthard, Jean Alesi, Mika Häkkinen, Heinz-Harald Frentzen, e Johnny Herbert estaba detrás del. Os seus tempos de volta eran aproximadamente de 1:26 mentres que o de Villeneuve era 1:22.

Nesta carreira de alto desgaste de pneumáticos, especialmente para os pneumáticos Goodyear, Irvine non deixou pasar a Panis, permitindo así que Jean Alesi e Michael Schumacher puidesen collelo. Cando Irvine finalmente cedeu na volta 57, a carreira de Panis estaba arruinada, e a diferenza con Villeneuve aumentara a 16´1 segundos. Irvine obtivo máis tarde unha penalización de stop and go polas súas accións.
Despois de que Panis abandonara o tráfico, estivo a facer de 1´5 a 2 segundos máis rápido que o líder e logrou pechar a brecha a menos de 6 segundos ao final da carreira pero era demasiado tarde e Villeneuve acadou a súa terceira vitoria da tempada.

Este foi o último podio de Panis na Fórmula Un. Foi tamén un podio moi raro de lingua francesa.

## Clasificación 
### Cualificación 
### Carreira
## Posicións logo da carreira
;
Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
## Véxase tamén
### Bibliografía
### Outros artigos
### Ligazóns externas
Neuhof, Hessen

**Neuhof** é un concello alemán situado no distrito de Fulda, no estado federado de Hessen. Está situado 15&nbsp;km ao suroeste da capital de distrito, Fulda.

Divídese en oito localidades e ten máis de 1000 anos de historia. Neuhof e Neustadt menciónanse por primeira vez no ano 956, mentres que Ellers se menciona por primeira vez no ano 1165 como *Elderiches*.

A 30 de setembro de 2017 tiña 10867 habitantes nunha área de 90,28&nbsp;km.

## Localidades en Neuhof
O concello divídese nas seguintes localidades:

## Notas 
## Véxase tamén 
### Ligazóns externas 
* Páxina oficial de Neuhof
Burghead

**Burghead** (en  ou *The Broch*, en ) é unha pequena vila en Moray, Escocia, que se atopa a 13 quilómetros ó noroeste de Elgin. A vila está construída sobre unha península que se proxecta cara ó noroeste formando o fiorde de Moray, o cal fai que a vila estea rodeada polo mar por tres dos seus lados.

A vila actual foi construída entre 1805 e 1809, destruíndo no proceso máis da metade dun importante sitio arqueolóxico picto, un castro. O mapa do xeneral Roy amosa as defensas que existiron até o século XVIII pero que atribuíu erradamente ós romanos. O castro foi probablemente un importante poboado picto e alí foron encontradas lousas esculpidas con touros, que son coñecidas como "Burghead Bulls". Descubriuse tamén unha cámara cun pozo de considerable antigüidade en 1809 e as paredes e un teito foron engadidos máis tarde para axudar a preservalo. Cada ano o 11 de xaneiro celébrase un festival do lume coñecido como "Burning of the Clavie". Crese que o festival data do século XVII mais facilmente podería ser moito máis antigo.

## Galería 

Ficheiro:Britishmuseumburgheadbull.jpg|Lousa do touro de Burghead, no Museo Británico.
Ficheiro:Burghead.inscription.stone.jpg|Pedra con inscricións en Burghead.

## Notas
Rosemarkie

**Rosemarkie** (en , en  que quere dicir "promontorio do torrente de cabalos") é unha vila da costa sur da península Black Isle en Ross-shire, norte de Escocia.

## Pedras pictas
Rosemarkie é coñecida pola súa colección de pedras pictas finamente esculpidas, sendo un dos lugares de Escocia con maior acumulación nun só sitio. As esculturas, do século VIII e IX, foron atopadas preto da igrexa da vila e amósanse no Museo Groam House, unha casa do século XVIII en High Street. A casa está aberta no verán e cobra unha pequena entrada. Estas pedras esculpidas son evidencias dun importante e antigo mosteiro en Rosemarkie, fundado ou asociado a San Moluag (finado en 592) e a Bonifacia, tamén coñecido como Curetán (comezos do século VIII). As esculturas inclúen lousas transversais, anacos de santuario e pezas arquitectónicas. Un pequeno fragmento dunha pedra de Rosemarkie está no Museo de Escocia en Edimburgo.

## Notas
Loarn mac Eirc

**Loarn mac Eirc** foi un rei lendario de Dalriada que puido vivir no século V e reinar entre o 474 e o 501 aproximadamente. O poema *Duan Albanach* e o *Senchus fer n-Alban*, entre outras xenealoxías, nomean o pai de Loarn, Erc, fillo de Eochaid Muinremuir. Non hai rexistros nin tradicións de Loarn como rei, e a súa importancia principal atópase no seu epónimo, devanceiro dos descendentes do **Cenél Loairn**.

O Cenél Loairn controlaba partes do norte de Argyll, e todo o fiorde de Lorn, moi probablemente con centro en Lorne, pero pode que tamén incluíse a illa de Mull, Morvern e Ardnamurchan. Semella que a capital do reino era Dun Ollaigh, preto da actual Oban. O centro relixioso principal estivo en Lismore, posteriormente a sede durante a alta Idade Media onde residía o bispo de Argyll.

## Véxase tamén 
### Bibliografía 
* Bannerman, John, *Studies in the History of Dalriada.* Scottish Academic Press, Edinburgh, 1974. 
* Pestano,Dane, *King Arthur in Irish Pseudo-Historical Tradition - An Introduction.* Dark Age Arthurian Books, 2011.  
* Broun, Dauvit, *The Irish Identity of the Kingdom of the Scots in the Twelfth and Thirteenth Centuries.* Boydell, Woodbridge, 1999. 
* Menzies, Gordon (ed) (1971) *Who are the Scots: A search for the origins of the Scottish nation*. BBC. 
* Woolf, Alex, *From Pictland to Alba, 789-1070* Edinburgh University Press, 2007.
Hosenfeld

**Hosenfeld** é un municipio alemán situado no distrito de Fulda, no estado federado de Hessen. A súa poboación estimada a finais de 2017 era de 4695 habitantes.

Atópase situado ao leste do estado, cerca das fronteiras cos estados de Turinxia e Baviera, na zona do macizo do Rhön.

## Notas 
## Véxase tamén 
### Ligazóns externas 
* Páxina oficial de Hosenfeld
Eiterfeld

**Eiterfeld** é un concello alemán do estado de Hessen. A 30 de setembro de 2017, contaba con 7064 habitantes.

## Patrimonio 
O edificio máis destacado é o castelo Burg Fürsteneck.
miniatura|esquerda|Akademie Burg Fürsteneck.

## Notas 
## Véxase tamén 
### Ligazóns externas 
* Páxina oficial de Eiterfeld
Carlos Valdés

O nome de **Carlos Valdés** pode referirse a:
***Carlos "Patato" Valdes**, percusionista cubano (1926–2007);
***Carlos Valdés Vázquez**, escritor, ensaísta e tradutor mexicano (1928-1991);
***Carlos Valdés García**, tradutor madrileño;
***Carlos Enrique Valdés Parra**, futbolista colombiano (n. 1985);
***Carlos Valdés**, actor e músico colombiano-estadounidense (n. 1989);

## Véxase tamén
### Outros artigos
***Carlos Adrián Valdez**, futbolista uruguaio (n. 1983);
***Carlos Luis Lorenzo Valdez**, xogador de béisbol dominicano (n. 1971);
***Carlos De Valdez**, actor peruano (1894–1939).
Uncia

O termo **uncia** pódese referir a:
* **Uncia** ou **onza romana**, moeda da Antiga Roma co valor da doceava parte do ás;
* **Uncia**, unidade de masa orixinaria da Roma antiga.
## Véxase tamén 
* '**Uncia uncia**', clasificación taxonómica do onza ou leopardo das neves.
Argyll

**Argyll** (en ), é unha rexión da zona oeste de Escocia e correspondente á antiga Dalriada. Este termo pode empregarse para facer referencia a toda a liña costeira entre Mull of Kintyre e o cabo Wrath. O autor de principios do século XIII, que escribiu *De Situ Albanie* explica que "o nome *Arragathel* significa o límite dos escoces ou irlandeses, porque eles eran xeralmente denominados *Gattheli* [=Gaels], dende os seus tempos antigos polo seu caudillo *Gaithelglas.* Argyll foi tamén un bispado durante a Idade Media, coa súa catedral en Lismore, pero despois foi convertido en *Earldom* (parecido a un "ducado" na tradición anglosaxoa e escandinava) e máis adiante en Ducado de Argyll.

No presente Argyll é un condado. Outrora, foi unha rexión no sentido político da palabra, mais no presente forma parte da área condal unitario de Argyll e Bute.

## Véxase tamén 
### Outros artigos 
* Rexións e distritos de Escocia
Celia Recarey

**Celia Recarey Rendo**, nada en Dodro en 1977, é unha tradutora galega.

## Traxectoria 
Estudou Tradución e Interpretación na Facultade de Tradución da Universidade de Vigo, onde se licenciou. Así mesmo, fixo un máster en edición na Universidade de Salamanca.

É confundadora canda a Carlos Valdés da editorial Irmás Cartoné. Traduciu ao galego dende a lingua orixinal obras de autores como Virginia Woolf, Sherwood Anderson, Jane Austen, Rudyard Kipling ou Katherine Mansfield.

## Obra 
### Traducións ao galego 
[300px|miniatura|De esquerda a dereita, Celia Recarey, [Andrea Barreira e Antía Veres durante o relatorio "Tradución das clásicas ao galego, de Mary Wollstonecraft a Virginia Woolf", como parte das actividades da SELIC 2017.]]
* *Quince relatos*, de Rudyard Kipling, 2002, Ir Indo. ISBN 84-7680-411-3.
* *Orlando. Unha biografía*, de Virginia Woolf, 2014, Irmás Cartoné. ISBN 978-84-942570-01.
* *Hadrián VII*, de Frederick Rolfe, 2014, Irmás Cartoné. ISBN 978-84-942570-1-8.
* *O triunfo do ovo*, de Sherwood Anderson, 2015, Irmás Cartoné. ISBN 978-84-942570-3-2 (traducido xunto con Carlos Valdés García).
* *Nunha pensión alemá*, de Katherine Mansfield, 2015, Irmás Cartoné. ISBN 978-84-942570-4-9 (traducido xunto con Carlos Valdés García).
* *O gozo das damas*, de Émile Zola, 2015, Irmás Cartoné. ISBN 978-84-942570-7-0.
* *Ethan Frome*, de Edith Wharton, 2015, Irmás Cartoné. ISBN 978-84-942570-8-7.
* *Ruar. Unha aventura londiniense*, de Virginia Woolf, 2015, Irmás Cartoné. ISBN 978-84-942570-5-6.
* *Silas Marner. O tecelán de Raveloe*, de George Eliot, 2016, Irmás Cartoné. ISBN 978-84-945411-0-0.
* *Persuasión*, de Jane Austen, 2017, Irmás Cartoné. ISBN 978-84-945411-3-1.
* *Kipps*, de H. G. Wells, 2017, Irmás Cartoné. ISBN 978-84-945411-4-8.
* *Canción de solpor*, de Lewis Grassic Gibbon, 2018, Irmás Cartoné. ISBN 978-84-948421-0-8.
* *A señora Dalloway*, de Virginia Woolf, 2018, Irmás Cartoné. ISBN 978-84-948421-2-2.
* *O conto da criada*, de Margaret Atwood, 2019, Irmás Cartoné. ISBN 978-84-948421-3-9 (traducido xunto con Carlos Valdés García).
* *O inferno*, de Henri Barbusse, 2019, Irmás Cartoné. ISBN 978-84-948421-4-6.
**David Golder*, de Irène Némirovsky, 2019, Irmás Cartoné. ISBN 978-84-948421-5-3.
**Martin Eden* de Jack London, 2019, Irmás Cartoné. ISBN 978-84-948421-7-7.
* *Plasticus maritimus, unha especie invasora*, 2020, Kalandraka. ISBN 978-84-1343-016-4.
* *O sorriso do coñecemento*, 2021, Kalandraka. ISBN 978-84-1343-095-9
* *O Grande Hotel Babylon*, Arnold Bennett, Irmás Cartoné (traducida xunto con Carlos Valdés)
* Cabalo baio, xinete pálido, de Katherine Anne Porter, 2022, Irmás Cartoné.
* *Expiación e outros relatos*, de Edith Wharton, 2023, Irmás Cartoné. 
* *Jane Eyre*, de Charlotte Brontë, 2023, Irmás Cartoné. 
* *Os caravanistas*, de Elizabeth von Arnimn, 2024, Irmás Cartoné. 

## Premios 
* Premio de tradución da IV Gala do Libro Galego (2019), por *A señora Dalloway* (2018).
* 2025: Premio Follas Novas do Libro Galego na modalidade de tradución por *Os caravanistas,* de Elizabeth von Arnim*.*

## Notas 
## Véxase tamén 
### Ligazóns externas 
* Ficha en Bitraga.
* Perfil  en Translatorscafe.com .
Neuville-sur-Ain

**Neuville-sur-Ain** é unha comuna francesa do departamento de Ain, na rexión de Ródano-Alpes. Pertence á comunidade de comunas Rives de l'Ain - Pays du Cerdon.

## Demografía 

Colors=
  id:lightgrey value:gray(0.9)
  id:darkgrey value:gray(0.7)
  id:sfondo value:rgb(1,1,1)
  id:barra value:rgb(0.7,0.9,0.7)
ImageSize  = width:750 height:340
PlotArea   = left:50 bottom:30 top:30 right:50
DateFormat = x.y
Period =from:0 till:1700
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:50 start:0

BackgroundColors = canvas:sfondo
BarData=
  bar:1968 text:1968
  bar:1969
  bar:1970
  bar:1971
  bar:1972
  bar:1973
  bar:1974
  bar:1975 text:1975
  bar:1976
  bar:1977
  bar:1978
  bar:1979
  bar:1980 
  bar:1981
  bar:1982 text:1982
  bar:1983
  bar:1984
  bar:1985
  bar:1986
  bar:1987
  bar:1988
  bar:1989
  bar:1990 text:1990
  bar:1991
  bar:1992
  bar:1993
  bar:1994
  bar:1995
  bar:1996
  bar:1997
  bar:1998
  bar:1999
  bar:2000 text:2000
  bar:2001
  bar:2002
  bar:2003
  bar:2004
  bar:2005
  bar:2006
  bar:2007
  bar:2008
  bar:2009
  bar:2010 text:2010
  bar:2011
  bar:2012
  bar:2013
  bar:2014
  bar:2015 text:2015
PlotData=
 color:barra width:10 align:left
 bar:1968 from:0 till: 932
 bar:1975 from:0 till: 979
 bar:1982 from:0 till: 945
 bar:1990 from:0 till: 1151
 bar:1999 from:0 till: 1236
 bar:2006 from:0 till: 1449
 bar:2007 from:0 till: 1483
 bar:2008 from:0 till: 1523
 bar:2009 from:0 till: 1549
 bar:2010 from:0 till: 1571
 bar:2011 from:0 till: 1592
 bar:2012 from:0 till: 1595
 bar:2013 from:0 till: 1610
 bar:2014 from:0 till: 1645
 bar:2015 from:0 till: 1693

TextData=
  fontsize:S pos:(50,10)
  text:Fontes- base Cassini de l'EHESS et Insee.

## Notas 
### Ligazóns externas
*INSEE
Gabrán mac Domangairt

**Gabrán mac Domangairt** (en galés antigo: *Gawran map Dinwarch*) ou **Gabrán o Traidor** (*Gwran Wradouc*

## Notas